**996** (kiin.: 996工作制; pinyin: *jiǔjiǔliù gōngzuò zhì*; kirjaimellisesti: '996 työtuntijärjestelmä') on Kiinassa käytettävä ilmaus, jolla viitataan joidenkin kiinalaisten yritysten, erityisesti teknologia-alalla, soveltamaan työtuntien määrään: aamuyhdeksästä iltayhdeksään kuutena päivänä viikossa. Näin ollen työviikon pituus on 72 tuntia.

Taustaa
-------

Kiinan IT-sektorilla on totuttu pitkiin päiviin ja ylitöiden tekeminen on yleistä, jotta startup-yritykset säästävät rahaa ja nopeuttavat tuotantoaan.

Virallisesti vuonna 1994 säädettyjen työaikalakien mukaan viikottaisen työajan tulisi olla 44 tuntia ja mikäli tämä ylittyy, työntekijällä on oikeus ylityökorvauksiin. Lakia ei kuitenkaan juuri noudateta. Ammattiyhdistysliike ei ole Kiinassa itsenäinen, vaan kommunistisen puolueen alainen. Ammattiyhdistyksen perustaminen ilman viranomaisten lupaa on kielletty. Vielä 2020-luvulle tultaessa virallisiinkin ammattiliittoihin kuuluminen oli IT-alalla harvinaista.

996-työkulttuurin on arveltu syntyneen yhtäältä globaalin markkinatalouden ja toisaalta kungfutselaisten konservatiivisten arvojen, jotka painottavat hierarkisuutta, tuloksena.

Työkulttuuria noudattavia yrityksiä
-----------------------------------

Mainostoimisto 58.com ilmoitti vuonna 2016 alkavansa noudattaa 996-mallia. Saatuaan runsaasti negatiivista palautetta se kuitenkin kertoi julkisuuteen, että klo 9–21 työskentely kuutena päivänä viikossa olisi vapaaehtoista, ja yritys vain kannustaisi työntekijäitään tähän.

Vuonna 2021 tuli julki, että TikTokin emoyhtiö ByteDancen työntekijät eivät olleet tyytyväisiä yhtiössä noudatettavaan 996-kulttuuriin, ja että yhtiön potentiaaliset työntekijät olivat kieltäytyneet työtarjouksista ByteDancella sen takia. Vuoden loppu kohden yhtiö ilmoitti, että aikoo lyhentää työtunteja. Tästä huolimatta ByteDancen työkulttuuri joutui tarkastelun kohteeksi jo seuraavana vuonna, kun yksi sen työntekijä kuoli treenatessaan yhtiön kuntosalilla.

Tammikuussa 2021 verkkokauppa Pinduoduon 22-vuotias työntekijä kuoli, ja tapaus johti yhtiön työolojen tutkintaan. Tapaus sai paljon näkyvyyttä Weibon käyttäjien keskuudessa. Pinduoduo tunnusti työntekijän kuoleman, muttei maininnut pitkiä työtunteja. Pinduoduo julkaisi myöhemmin virallisella Zhihu-tilillään viestin, jonka mukaan "ne, jotka ovat yhteiskunnan pohjalla, ansaitsevat palkkansa henkensä menettämisen uhalla". Viesti poistettiin myöhemmin.

Reaktioita
----------

Näkyvimpiä raktioita 996-kulttuurille lienee tang ping -kulttuuri, jossa ihmiset protestoivat uuvuttavaa työkulttuuria vastaan jäämällä pois siitä. Erityisesti nuorempi sukupolvi osallistuu tähän, koska nuorisotyöttömyys Kiinassa on kasvussa ja työmarkkinoilla kilpailu on korkeasti koulutettujen keskuudessa todella kovaa.

996-kulttuuri on puolustettu sillä, että se on vaadittava uhraus sekä Kiinan kansantalouden että yksilön oman elintason nousulle.

Katso myös
----------

* *Karoshi*

Lähteet
-------

1. ↑  Young Chinese are sick of working long hours *BBC News*.  8.5.2018. Viitattu 26.1.2024. (englanniksi)
2. ↑  No sleep, no sex, no life: plight of tech workers in China’s Silicon Valley *South China Morning Post*.  20.3.2019. Viitattu 26.1.2024. (englanniksi)
3. ↑  Kiinan nuoret it-osaajat paiskivat töitä kellon ympäri kuusi päivää viikossa, mutta yhä useampi haluaa muutosta: "Olen aivan poikki" *Yle Uutiset*.  27.2.2021. Viitattu 26.1.2024.
4. 1 2 3  The Extreme 996 Work Culture in China *VICE Asia*.  28.8.2021. Viitattu 26.1.2024. (englanniksi)
5. ↑  Inside the high-pressure world of China’s start-up workers *BBC News*.  26.8.2016. Viitattu 26.1.2024. (englanniksi)
6. ↑  China - 2019 *International Labour Organization*.  2019. Viitattu 26.1.2024. (englanniksi)
7. ↑  Explainer: How unions work in China *Reuters*.  2.9.2021. Viitattu 26.1.2024. (englanniksi)
8. ↑  Wang, Jenny Jing: How managers use culture and controls to impose a ‘996’ work regime in China that constitutes modern slavery.  *Accounting & Finance*, 2020-12, 60. vsk, nro 4, s. 4331–4359. doi:10.1111/acfi.12682. ISSN 0810-5391. Artikkelin verkkoversio.  (englanniksi)
9. ↑  Office workers in China organise a rare online labour movement *The Economist*.  17.4.2024. Viitattu 26.1.2024. (englanniksi)
10. ↑  Shead, Sam: Why some tech workers are turning down jobs at TikTok *CNBC*.  6.5.2021. Viitattu 26.1.2024. (englanniksi)
11. ↑  Duffy, Kate: TikTok's owner is pushing back against China's notorious '996' work culture by telling staff to log off by 7pm, reports say *Business Insider*.  1.11.2021. Viitattu 26.1.2024. (englanniksi)
12. ↑  Wang, Yue: China’s Overtime Culture Under Scrutiny After Tech Worker’s Death *Forbes*.  25.2.2022. Viitattu 26.1.2024. (englanniksi)
13. ↑  Death of 22-year-old Pinduoduo employee renews controversy over China’s 996 overwork culture, sparking an investigation *South China Morning post*.  4.1.2021.  Arkistoitu 2021. Viitattu 26.1.2024. (englanniksi)
14. ↑  知乎回应拼多多账号截图：身份真实无误 相关回答实为自行删除 *sina.com.cn*.  4.1.2021.  Arkistoitu 2021. Viitattu 26.1.2024. (kiinaksi)
15. ↑  'Quiet quitting' was happening in China before the rest of the world caught on *CNBC International*.  10.10.2022. Viitattu 26.1.2024. (englanniksi)